open-index/open-wikipedia-markdown huggingface dataset:
Pesničky pre (ne)poslušné deti 2

***Pesničky pre (ne)poslušné deti*** 2 je album Mira Jaroša venovaný deťom. Obsahuje trinásť pôvodných nahrávok.

*Pesničky pre (ne)poslušné deti 2* je pokračovanie úspešného albumu Mira Jaroša zameraného na detského poslucháča. Album vyšiel v roku 2016 pod vydavateľstvom Galgan Music a obsahuje 13 skladieb, ktoré hravou formou približujú témy ako pozdravy, delenie sa, návšteva lekára, poznávanie času, ľudského tela či výlet do rozprávkového sveta.

Piesne z albumu, napríklad „Šteniatko“ či „Poď cvičiť“, sa stali populárnymi aj vďaka relácii *Neposlušník* vysielanej na TV Ťuki. Album nadviazal na úspech prvého dielu série a potvrdil pozíciu Mira Jaroša ako jedného z popredných tvorcov detskej hudby na Slovensku.

V roku 2017 bolo vydané aj DVD s videoklipmi k piesňam z tohto albumu.

## Zoznam piesní
# „Ahoj všetci“
# „Šikovník“
# „Poď cvičiť“
# „Šteniatko“
# „Hodiny“
# „U doktora“
# „Moje telo“
# „Lakomec“
# „Kamaráti“
# „Máme bábätko“
# „Narodeniny“
# „Do školy sa teším“
# „Cesta do rozprávky“

## Externé odkazy
* Miro Jaroš eshop https://shop.mirojaros.sk/cd/pesnicky-pre-neposlusne-deti-2 
* Oficiálne stránky - https://mirojaros.sk
* Miro Jaroš na Allmusic
* Miro Jaroš na Allmusic
* Miro Jaroš v Česko-Slovenskej filmovej databáze

Kategória:Zoznamy piesní
Turistická značkovaná trasa číslo 2448

**Turistická značkovaná trasa číslo 2448** je krátka modrá trasa v Strážovských vrchoch. Začína  v Liešťanoch a končí na Suchom vrchu. Dĺžka trasy je 6,3 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

2448
2448
Vianočná koleda

**Vianočná koleda** môže byť:
* koleda, prípadne najmä koleda (pieseň)
* kniha od Charlesa Dickensa, pozri ''Vianočná koleda'' (Charles Dickens)
* slovenský názov viacerých filmov, napr.
** Vianočná koleda (film z roku 1999)
** Vianočná koleda (film z roku 2001)
** Vianočná koleda (film z roku 2009)

## Pozri aj
* A Christmas Carol
Veľká cena Maďarska 2024

**Veľká cena Maďarska 2024** (angl. **Formula 1 Hungarian Grand Prix 2024**), ktorá sa uskutočnila 21. júla 2024 na pretekárskom okruhu Hungaroring pri obci Mogyoród v Maďarsku. Preteky boli trinástymi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 20. júla 2024 v 16:00 miestneho času (UTC+2).

**Poznámky:**
* – Pierre Gasly sa kvalifikoval ako 20., ale musel odštartovať z pit lane z dôvodu výmeny komponentov pohonnej jednotky pod parc fermé.
## Preteky
Preteky sa uskutočnili 21. júla 2024 v 15:00 místního času (UTC+2).

## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

Kategória:Formula 1 v roku 2024
2024
Kategória:2024 v Maďarsku
Château de Maintenon

**Château de Maintenon** je hrad, ktorý sa nachádza v obci Maintenon vo francúzskom departemente Eure-et-Loir, v regióne Centre-Val de Loire. Objekt je od roku 1944 vyhlásený francúzskym ministerstvom kultúry za chránenú historickú pamiatku.

## História
Stavba hradu začala v 13. storočí a priebehu storočí prešiel Château de Maintenon mnohými zmenami. Najdôležitejšie úpravy vykonal v 16. storočí Jean Cottereau a v 17. storočí Madame de Maintenon. Vzťah medzi Madame de Maintenon a kráľom Ľudovítom XIV. sa prejavil na rozvoji a rozširovaní hradu. V 19. storočí vojvoda Paul de Noailles a architekt Henri Parent upravili fasády hlavného nádvoria. Vojvoda Paul de Noailles a jeho manželka Alicia de Rochechouart de Mortemart hrad zmodernizovali a priniesli doň pohodlie a luxus. Potomkovia vojvodu Paula de Noailles, pán a pani Raindre, zdedili panstvo ťažko poškodené druhou svetovou vojnou. V roku 2005 nadácia poverila správou hradu Radu departementu Eure-et-Loir. Aj dnes je za údržbu, riadenie, prevádzku a prevádzku lokality zodpovedná Rada departementu Eure-et-Loir.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *Fanfán Tulipán* (1952)
* *Cesta okolo sveta za osemdesiat dní* (1956)
* *Kapitán Fracasse* (1961)
* *Profesionál* (1981)

## Galéria

Súbor:Aerial image of Château de Maintenon (view from the southeast).jpg|Pohľad na pozemok z vtáčej perspektívy.
Súbor:Jardin à la française du château de Maintenon.JPG
Súbor:Acqueduc de Maintenon.jpg
Súbor:Vue chateau depuis leure.jpg


## Referencie

## Iné projekty

## Externé odkazy
* Oficiálny web
* France 24

Kategória:Hrady a zámky vo Francúzsku
Kategória:Stavby v departemente Eure-et-Loir
Izosorbid

**Izosorbid** je heterocyklická zlúčenina odvodená od glukózy. Izosorbid a jeho dva izoméry, izoidid a izomanid, patria medzi 1,4:3,6-dianhydrohexitoly. Táto biela pevná látka sa pripravuje dvojitou dehydratáciou sorbitolu získaného z biosurovín, je biologicky odbúrateľná a teplotne stabilná. Používa sa v lekárstve.

## Výroba
Hydrogenáciou glukózy vzniká sorbitol, ktorý sa dvojitou dehydratáciou mení na izosorbid:

:(CHOH)4(CH2OH)2 -> C6H8O2(OH)2 + 2H2O

Medziproduktom dehydratácie je monocyklický sorbitan.

## Použitie
Izosorbid sa používa ako diuretikum, prevažne k liečbe hydrocefálie a tiež k liečbe zeleného zákalu. Existujú tiež látky odvodené od izosorbidu ako izosorbiddinitrát a izosorbidmononitrát, ktoré slúžia ako lieky na anginu pectoris. Ďalšie liečivá založené na izosorbide sa používajú ako osmotické diuretiká a k liečbe pažerákových varixov. Izosorbiddinitrát je taktiež súčasťou kombinácie izosorbiddinitrát/hydralazín, ktorá sa používa ako liek na vysoký krvný tlak.

Izosorbid môže byť tiež zložkou biopolymérov, napríklad polyesterov.

## Referencie

## Zdroj

Kategória:Dioly
Kategória:Kyslíkaté heterocyklické zlúčeniny
Klin (potok)

**Klin** je krátky vodný tok v Nízkych Tatrách na území okresu Liptovský Mikuláš. Je to pravostranný prítok Vápenice s dĺžkou približne 2 km a je tokom VII. rádu. Preteká územím Národného parku Nízke Tatry.

## Priebeh toku
Potok pramení vo východnej polovici Nízkych Tatier, v centre geomorfologického podcelku Kráľovohoľské Tatry a ich časti Priehyba, na východnom úbočí Veľkej Vápenice (), v nadmorskej výške približne 

Klin pramení v oblasti hornej hranice lesa, v riedkom poraste, neďaleko sedla Priehybka. Od prameňa tečie prevažne severovýchodným smerom a priberá niekoľko prítokov z danej lokality. Pokračuje hornou časťou Kolesovej doliny, ktorú v tejto časti zoviera od severozápadu Veľká Vápenica () a od juhovýchodu Heľpiansky vrch (). Na strednom toku vytvára, kopírujúc západné úpätie Prašivej (), veľký oblúk, čím mení smer na sever. Na dolnom toku vteká do doliny Vápenica, kde sa v nadmorskej výške cca  vlieva pravostranne do Vápenice, prítoku Dikuly. Vodný tok je bez významnejších prítokov. 

Potok pramení a preteká iba územím obce Východná v okrese Liptovský Mikuláš v Žilinskom kraji.

## Referencie

## Pozri aj
* Priehyba (geomorfologická časť) 
* Kráľovohoľské Tatry
* Národný park Nízke Tatry

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Ostravský kraj (1948 – 1960)

**Ostravský kraj** bol správny celok v Česko-Slovensku, ktorý existoval v rokoch 1948 – 1960. Jeho centrom bolo mesto Ostrava a kraj mal rozlohu 4&nbsp;520 km².

## Geografia a historický vývoj
Ostravský kraj vznikol 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949.

Kraj bol vytvorený prevažne na území bývalej Sliezskej expozitúry zeme Moravskosliezskej, ale patrili k nemu i niektoré okrajové časti Moravy, ktoré k nemu nikdy nepatrili. Z moravskej časti expozitúry k nemu patrili územia celých bývalých politických okresov Místek (už za druhej svetovej vojny zrušeného politického okresu Moravská Ostrava, potom až do 31. decembra 1948 rozdeleného medzi politický okres Nový Jičín a štatutárne mesto Ostrava) a Nový Jičín; zo sliezskej časti potom Bílovec, Český Těšín, Frýdek (už za druhej svetovej vojny začlenený do politického okresu Místek), Fryštát, Hlučín, Krnov, Opava-vidiek, Ostrava a štatutárne mesto Opava. Ďalej k nemu patrila obec Heřmanovice (pôvodne súčasť sliezskeho politického okresu Jeseník) a severovýchodná časť bývalého sliezskeho politického okresu Bruntál. Z územia mimo expozitúry k nemu patrila východná časť bývalého moravského politického okresu Moravský Beroun (mesto Budišov nad Budišovkou s okolím) a severná časť bývalého moravského politického okresu Hranice (obce Spálov a Luboměř).

Na západe a juhozápade susedil s krajom Olomouckým, na juhu s krajom Gottwaldovským, na juhovýchode so slovenským Žilinským krajom a na severovýchode a severe s Poľskom.

Dňa 1. júla 1960 bol na základe zákona o územnom členení štátu Ostravský kraj zrušený a celé jeho územie bolo začlenené do kraja Severomoravského, v rámci ktorého bolo rozdelené medzi moderné okresy Bruntál, Frýdek-Místek, Karviná, Nový Jičín, Opava a Ostrava-město. V súčasnej dobe je celé územie niekdajšieho Ostravského kraja súčasťou kraja Moravsko-sliezskeho (ktorý sa do 30. mája 2001 nazýval *Ostravský kraj*), ktorý je výrazne väčší než niekdajší Ostravský kraj (zasahuje i do územia niekdajšieho Olomouckého kraja).

## Administratívne členenie
Kraj sa členil na mestá Opava a Ostrava a 11 okresov: Bílovec, Český Těšín, Frenštát pod Radhoštěm, Fryštát (Karviná), Hlučín, Krnov, Místek, Nový Jičín, Opava, Ostrava a Vítkov.

## Referencie


## Literatúra
*  

## Pozri aj
* Česko-Slovensko v rokoch 1948 až 1989

## Zdroj
* 

Kategória:Kraje v Česku (1948 – 1960)
Muž so železnou maskou

náhľad| Záznam o uväznení muža v maske (záznam z Bastilly, 1698

**Muž so železnou maskou**, pochovaný pod menom **Marchioly** (* prvá polovica 17. storočia† 19. novembra 1703) je označenie neznámeho väzňa, ktorý bol od roku 1669 alebo 1670 držaný až do svojej smrti v niekoľkých francúzskych väzeniach, vrátane Bastily, a nútený nosiť na tvári masku. Tá bola zrejme z tmavej látky a až neskoršia legenda z nej urobila železnú masku. Jeho stálym väzniteľom bol Bénigne Dauvergne de Saint-Mars a jediné spoľahlivé informácie o tajomnom väzni pochádzajú z dokumentov tohto muža.

## Hypotézy o identite
Postupne vzniklo viac ako päťdesiat hypotéz o identite „muža so železnou maskou“. Jedna z nich usudzuje, že väzňom bol vojvoda de Beaufort, bratranec Ľudovíta XIV., ktorý sa zúčastnil niekoľkých sprisahaní proti Richelieuoviovi a Mazarinovi a bol jedným z vodcov Frondy. Ďalšie hypotézy pokladajú za predmetnú osobu ministra financií Fouqueta, grófa Ercole Mattiolliho (ministra zahraničia vojvodu z Mantovy) či domnelého tajného kráľovho brata. Poslednú hypotézu, ktorá je najslávnejšia, sformuloval Voltaire. Žiadna z týchto hypotéz nie je podložená historickými dôkazmi.

Americký historik z univerzity v Santa Barbare *Paul Sonnino* tvrdí, že väzňovo skutočné meno bolo *Eustache Dauger* a išlo o človeka zapleteného do finančných machinácií na dvore kardinála Mazarina.

## Muž so železnou maskou v kultúre
Téma muža so železnou maskou je kľúčovou zápletkou Dumasovho románu Traja mušketieri ešte po desiatich rokoch.

V rokoch 19291998 vzniklo niekoľko filmov a televízny seriál na danú tému s názvom Muž so železnou maskou alebo Železná maska. Muž so železnou maskou je aj český muzikál z roku 2017. Pieseň Billyho Bragga nesie názov *Man in the Iron mask*.

## Referencie

## Iné projekty

## Zdroj

Kategória:Úmrtia 19. novembra
Kategória:Úmrtia v 1703
Kategória:Narodenia v 17. storočí
Kategória:Konšpiračné teórie
Kategória:Dejiny Francúzska
Kategória:Väzni
Kategória:Osoby s neistým dátumom narodenia
Kategória:Záhady
Jean Parisot de Valette

**Jean Parisot de Valette** (pôvodne *Jean de Valette*, prezývaný *Parisot*, * cca. 4. február 1494, Parisot, Francúzske kráľovstvo† 21. august 1568, Malta) bol francúzsky šľachtic a 49. veľmajster Rádu sväútého Jána z Jeruzalema (*dnes* Maltézsky rád).

Do Rádu vstúpil ako 20-ročný, zúčastnil sa výprav na Rhodos, Viterbo, Maltu, severnú Afriku, sicílske pobrežie a ďalšie miesta. Od začiatku sa vyznamenal ako schopný vodca a rýchlo stúpal v hierarchii Rádu. V priebehu desiatich rokov bol vymenovaný z funkcie audítora na guvernéra Tripolisu, potom za veľkého preceptora, potom za generála Galej, potom bailliho z Langa a hlavného veliteľa a nakoniec v roku 1556 za priora zo Saint-Gilles.

De Valette bol vymenovaný za poručíka veľmajstra Clauda de la Sengleho počas jeho choroby. Krátko nato veľmajster zomrel a de Valette bol 21. augusta 1557 jednomyseľne zvolený za veľmajstra. Vyriešil finančné problémy Rádu a pokračoval v rozširovaní rádovej flotily. Zabezpečil tiež oficiálne zastúpenie rádu na Tridentskom koncile, ktorý sa usiloval o objasnenie katolíckych doktrín a dôkladnú reformu cirkvi v nadväznosti na protestantské reformy.

Bojoval proti Turkom na Rodose a ako veľmajster sa stal najslávnejším vodcom, keď velil úspešnej obrane pri Veľkom obliehaní Malty pred Turkami v roku 1565. Vtedy k Malte doplávala turecká flotila, ktorá zahŕňala viac ako 100 plavidiel s približne 30 000 mužmi. Proti stálo 10 000 rytierov pod de Valetteovým velením. Turci obliehali St. Elmo, ale trvalo im viac ako mesiac, kým získali pevnosť po hrdinskom odpore de Valette a Rádu. Ďalej Turci zaútočili na pevnosť St. Michal. Tentoraz však pevnosť nepadla. Čoskoro prišla pomoc zo Sicílie a Turci sa stiahli do Konštantínopolu. Neskôr plánovali ďalší útok, ale de Valette nariadil, aby lode Rádu zničili turecký arzenál v Konštantínopole a zabránili tomu.

V roku 1566 de Valette položil základný kameň mesta Valletta. Dokončenia mesta sa nedožil, zomrel 21. augusta 1568 a jeho nástupcom sa stal veľmajster Pietro del Monte.

## Referencie

## Iné projekty

## Pozri aj
* Maltézsky rád
* Zoznam veľmajstrov Rádu maltézskych rytierov

Kategória:Veľmajstri Rádu maltézskych rytierov
Kategória:Francúzski šľachtici
Kamzičník srdcovitolistý

**Kamzičník srdcovitolistý** () je druh trvácej byliny rodu kamzičník, z čeľade astrovité (*Asteraceae*). Pôvodný je v západnej Európe.

## Opis
Kamzičník srdcovitolistý je trváca bylina s krátkym podzemkom, s dlhými šupinatými a na konci zhrubnutými výbežkami a so šticou jemných chlpov. Byľ je priama, v hornej časti chudobne rozkonárená, riedko listnatá, v dolnej časti husto odstávajúco chlpatá, v hornej časti žliazkatá, vysoká 30 až 100 cm.

Všetky listy sú na líci aj na rube chlpaté. Prízemné listy sú stopkaté, stopka je dlhá až 25 cm, je krídlatá, husto vlnato chlpatá, čepeľ je srdcovitá, celistvookrajová alebo len plytko zúbkatá, dlhá 7 až 20 cm a široká 6 až 15 cm. Dolné byľové listy sú stopkaté, stopka je na báze uškatá, čepeľ je vajcovitá, na vrchole končistá. Stredné byľové listy sú stopkaté, stopka je krídlatá, čepeľ husľovitá. Horné listy sú sediace, čepeľ je vajcovito kopijovitá, na báze srdcovitá.

Úborov býva od jedného až po 22, s priemerom 30 až 60 mm. Jazykovité kvety sú žlté, dlhé do 20 mm, asi o 1/3 dlhšie ako zákrovné listene. Rúrkovité kvety sú kratšie ako zákrovné listene a tmavšie. Zákrovné listene sú čiarkovité, na okraji žliazkaté a brvité, dlhé 12 až 18 mm.

Plodmi sú valcovité nažky, ktoré sú po dozretí čierne so svetlými rebrami. Nažky z jazykovitých kvetov sú bez chocholca.

## Rozšírenie
Kamzičník srdcovitolistý je pôvodný v západnej Európe od Španielska cez Francúzsko, Taliansko, Švajčiarsko a okrajovo zasahuje až do Nemecka. Na Slovensku je to občas pestovaný druh a veľmi vzácne splanieva.

## Ekológia
Kamzičník srdcovitolistý rastie v lesoch, na lúkach a pozdĺž vodných tokov až do výšky 1 800 m n. m. Kvitne od mája do augusta.

## Význam a využitie
Kamzičník srdcovitolistý bol oddávna pestovaný ako liečivá a neskôr aj ako okrasná rastlina.

## Galéria

Doronicum pardalianches 2016-05-09 9951.jpg|Typický tvar prízemných listov.
Doronicum pardalianches inflorescence (18).jpg|Detail zloženého úboru s jazykovitými a rúrkovitými kvetmi.
Doronicum pardalianches inflorescence (10).jpg|Detail zákrovu s končistými listeňmi
Doronicum pardalianches fruit (01).jpg|Nažky z rúrkovitých kvetov (s chocholcami).


## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Nepôvodné druhy rastlín
srdcovitolistý
Kategória:Rastliny so žltými kvetmi
Veľká cena Veľkej Británie 2024

**Veľká cena Veľkej Británie 2024** (angl. **Formula 1 Qatar Airways British Grand Prix 2024**), ktorá sa uskutočnila 7. júla 2024 na pretekárskom okruhu Silverstone Circuit pri obci Silverstone v Spojenom kráľovstve. Preteky boli dvanástimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 6. júla 2024 v 15:00 miestneho času (UTC+1).

**Poznámky:**
* – Sergio Pérez sa kvalifikoval ako 19., ale musel  odštartovať z pit lane, pretože vymenil časti pohonnej jednotky pod parc fermé.
* – Pierre Gasly musel odštartovať z konce štartovného poľa, pretože prekročil maximálny možný počet prvkov pohonnej jednotky.
## Preteky
Preteky sa uskutočnili 7. júla 2024 v 15:00 miestneho času (UTC+1).

**Poznámky:**
* – Pierre Gasly do pretekov neodštartoval z dôvodu problému s prevodovkou.
## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

## Iné projekty

Kategória:Formula 1 v roku 2024
2024
Kategória:2024 v Spojenom kráľovstve
Matthew Festing

Fra' **Robert Matthew Festing** (* 30. november 1949, Northumberland, Anglicko† 12. november 2021, Valletta, Malta) bol 79. veľmajstrom Zvrchovaného vojenského Maltézskeho rádu – od roku 2008 až do svojej rezignácie 28. januára 2017 po spore s Vatikánom.

Festing bol prijatý do Maltézskeho rádu v roku 1977 ako Rytier cti a poslušnosti (angl. *Knight of Honour and Obedience*), doživotné sľuby zložil v roku 1991 ako Rytier spravodlivosti (angl. *Knight of Justice*).

V rokoch 1993 až 2008 pôsobil ako anglický veľkoprior. Za veľmajstra bol zvolený 11. marca 2008. Bol len tretím anglickým veľmajstrom Maltézskeho rádu - prvým bol Hugues de Revel (1258 - 1277) a druhým Fra' Andrew Bertie (1988 - 2008).

Koncom januára 2017 Matthew Festing odstúpil z úradu po dvojmesačnom spore so Svätou stolicou ohľadom okolností odvolania Hlavného kancelára Albrechta Freiherr von Boeselager. Pápež František dočasne poveril vedením Rádu vedením Veľkokomtúra Ludwiga Hoffmanna von Rumerstein v pozícii poručíka *[[ad interim]]*.

Matthew Festing zomrel 12. novembra 2021. Bol pochovaný v Konkatedrále sv. Jána vo Vallette na Malte. Festing je len 12. veľmajstrom, ktorý odpočíva v krypte konkatedrály. Posledným veľmajstrom, ktorý tam bol pochovaný, bol Fra’ Luis Mendez de Vasconcellos v roku 1623, hoci podľa spoľahlivých zdrojov v tej istej krypte – postavenej v 16. storočí – odpočíva v neoznačenej hrobke veľmajster Fra’ Francisco Ximenes de Texada, ktorý zomrel na ostrove v roku 1775.

## Referencie

## Pozri aj
* Maltézsky rád
* Zoznam veľmajstrov Rádu maltézskych rytierov

## Iné projekty

Kategória:Veľmajstri Rádu maltézskych rytierov
Kategória:Absolventi University of Cambridge
Kategória:Osobnosti z grófstva Northumberland
Kategória:Nositelia Radu Stará planina
Kategória:Držitelia Radu britského impéria
Kategória:Nositelia Najctihodnejšieho rádu svätého Jána Jeruzalemského
Kategória:Nositelia Radu rumunskej hviezdy
Kategória:Nositelia Radu troch hviezd
Kategória:Nositelia Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia Radu Izabely Katolíckej
Kategória:Nositelia Radu Vitolda Veľkého
Kategória:Nositelia Radu za mimoriadne zásluhy
Kategória:Nositelia Radu Manuela Amadora Guerrera
Kategória:Nositelia Záslužného radu Maďarskej republiky
Kategória:Maltézski rytieri
Fráter

náhľad|Rehoľní bratia – frátri – augustiáni
**Fráter** (latinsky *frater*, anglicky *friar*, španielsky *fray*, v preklade *brat*) je rehoľník (rehoľný brat), ktorý nie je kňazom ani diakonom. Fráter je spravidla členom žobravého rádu v rímskokatolíckej cirkvi. Existujú aj bratia mimo rímskokatolíckej cirkvi, napríklad v rámci anglikánskeho spoločenstva.

Tento termín, ktorý bol prvýkrát použitý v 12. alebo 13. storočí, odlišuje putovný apoštolský charakter žobrákov ​od vernosti starších mníšskych rádov k jedinému kláštoru formalizovanému ich sľubom stability. Rehoľník môže byť vo svätých rádoch alebo môže byť aj nevysväteným bratom. Najvýznamnejšie rehole bratov sú karmelitáni, františkáni, dominikáni a augustiáni.

V Zvrchovanom vojenskom Maltézskom ráde sa skratka Fra' (pre *frater*) používa pri oslovovaní rytierov spravodlivosti, ktorí zložili profesné sľuby.

## Referencie

## Iné projekty

Kategória:Náboženské povolania
John Timothy Dunlap

Fra' **John Timothy Dunlap** (* 16. apríl 1957, Ottawa, Ontário, Kanada) je kanadský právnik a 81. veľmajster Zvrchovaného vojenského maltézskeho rádu.

V roku 1996 bol prijatý do Maltézskeho rádu ako Rytier magistrálnej milosti (angl. *Knight of Magistral Grace*), v roku zložil dočasné a v roku 2008 zložil trvalé sľuby Rytiera spravodlivosti (angl. *Knight of Justice*). Viac ako desaťročie slúži Maltézskemu rádu ako predseda Výboru na ochranu mien a emblémov a zástupca v Aliancii Rádov sv. Jána z Jeruzalema.  V roku 2006 bol zvolený za prvého regenta a rehoľného predstaveného Subpriorátu Panny Márie Lurdskej v New Yorku, je členom Americkej asociácie USA Maltézskeho rádu.

Od 13. júna 2022 ako poručík veľmajstra a 3. mája 2023 sa stal prvým princom a veľmajstrom Maltézskeho rádu bez šľachtického pôvodu, čo umožnila zmena ústavy rádu iniciovaná pápežom Františkom v roku 2022.

## Referencie

## Pozri aj
* Maltézsky rád
* Zoznam veľmajstrov Rádu maltézskych rytierov

## Iné projekty

Kategória:Veľmajstri Rádu maltézskych rytierov
Kategória:Kanadskí právnici
Kategória:Absolventi University of Ottawa
Kategória:Kanadské osobnosti škótskeho pôvodu
Kategória:Osobnosti z Ottawy
Kategória:Nositelia Najctihodnejšieho rádu svätého Jána Jeruzalemského
Kategória:Nositelia Radu za zásluhy Talianskej republiky
Kategória:Nositelia Radu rumunskej hviezdy
Kategória:Rád Božieho hrobu
Kategória:Nositelia Záslužného radu Maďarskej republiky
Kategória:Nositelia Rádu zlatého rúna
Kategória:Maltézski rytieri
Rory Culkin

**Rory Hugh Culkin** (* 21. júl 1989, New York, New York) je americký filmový a detský herec.

## Život a kariéra
Rory sa narodil ako syn Christophera „Kita“ Culkina a Patricie Brentrupovej a je najmladším zo siedmich súrodencov, z ktorých sú dnes najznámejší jeho starší bratia Macaulay a Kieran. Vo filme debutoval v roku 1993 (vo veku štyroch rokov) po boku svojho brata „Maca“ v horore *Druhá tvár*, v ktorom si zahral aj Elijah Wood.

V rokoch 1994 až 2000 mal hereckú prestávku, pravdepodobne preto, aby Culkin mohol nerušene začať chodiť na základnú školu.

Culkin sa vrátil v roku 2000 s celovečerným filmom ''Na mňa sa môžeš spoľahnúť'' po boku Laury Linney a Marka Ruffala v réžii Kennetha Lonergana, za ktorý v roku 2001 získal cenu Young Artist Award.

## Filmografia (výber)
* 2000: Na mňa sa môžeš spoľahnúť
* 20012002: The Job (TV seriál, 2 epizódy)
* 2002: Igby (Igby Goes Down)
* 2002: Znamenia (Signs)
* 2003: It Runs in the Family
* 2003: Zákon a poriadok: Útvar pre zvláštne obete (TV seriál)
* 2004: Mean Creek (prvá hlavná úloha)
* 2005: Down in the Valley (Dolu v údolí)
* 2005: Šťastie v malých dávkach (The Chumscrubber)
* 2005: The Zodiac Killer (Zodiak)
* 2006: Nočný poslucháč (The Night Listener)
* 2008: Lymelife (Život v posteli)
* 2010: Dvanásť (Twelve)
* 2011: Scream 4 (Výkrik 4)
* 2011: Dievča na úteku (Hick)
* 2012: Electrick Children (Elektrické deti)
* 2014: Gabriel
* 2016: Smrteľný domov
* 20172018: Sneaky Pete (TV seriál, 2 epizódy)
* 2017: Guľová hlava
* 2018: Waco (televízny seriál, 6 epizód)
* 2018: Castle Rock (televízny seriál, 4 epizódy)
* 2018: Vládcovia chaosu
* 2019: Mesto na kopci (televízny seriál, 5 epizód)
* 2021: Halston (miniseriál, 1 epizóda)
* 2021: Posledná vec, ktorú Mary videla
* 2022: Vražda pre Boha (Pod nebeskou vlajkou, miniséria)
* 2023: Čierne zrkadlo (TV seriál)
* 2024: 5 libier tlaku

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Detskí herci
Kategória:Osobnosti USA írskeho pôvodu
Kategória:Osobnosti z New Yorku
Vianoce (rozlišovacia stránka)

**Vianoce** môžu byť:

* kresťanské sviatky narodenia Ježiša Krista, pozri Vianoce
* kniha od Karla Maya z roku 1897, pozri Vianoce (kniha)
* česko-slovenský televízny film z roku 1985, pozri Vianoce (TV film)
* názov viacerých častí seriálu Susedia, pozri pod Zoznam častí seriálu Susedia
Jean Verdier

**Jean kardinál Verdier**, PSS (* 19. február 1864, Lacroix-Barrez, Francúzske cisárstvo† 9. apríl 1940, Paríž, Francúzska republika) bol francúzsky katolícky biskup, parížsky arcibiskup v rokoch 1929 až 1940 a kardinál Svätej rímskej cirkvi. 

Mal veľmi blízke vzťahy s Československom, ktoré opakovane navštívil. Je nositeľom Radu Bieleho leva 1. triedy (1933) a držiteľ titulu *[[doctor honoris causa]]* (1936) Karlovej univerzity v Prahe.

Napísal tiež niekoľko teologických prác.

## Život
Jean Verdier sa narodil v roku 1864 vo Francúzsku. Vyštudoval seminár v Rodez. V roku 1886 vstúpil v Paríži do Spoločnosti svätého Sulpícia. V apríli 1887 bol vysvätený za kňaza. V Ríme získal doktorát z teológie a kánonického práva a následne učil na seminári v Périgueux, kde bol aj rektorom a v rokoch 1892 až 1896 v Lyone. Od roku 1905 učil morálnu teológiu na seminári svätého Sulpícia v Paríži a v roku 1912 začal vyučovať na fakulte Séminaire des Carmes v Paríži. V rokoch 1914 až 1929 bol redaktorom periodika *Revue pratique d’apologétique*.

V roku 1922 sa stal čestným kanonikom metropolitnej katedrály v Paríži. V roku 1926 sa stal generálnym vice-superiorom Spoločnosti svätého Sulpícia a v júli 1929 generálnym superiorom spoločnosti. Už v novembri 1929 bol však pápežom Piom IX. menovaný kardinálom a ustanovený parížskym arcibiskupom. Počas svojho úradu sa významne zasadzoval o výstavbu nových kostolov v Paríži (projekt Œuvre des Chantiers du Cardinal). Jeho zásluhou bolo v 30. rokoch 20. storočia v Paríži a okolí postavených 185 nových kostolov.

V roku 1935 sa ako pápežský legát zúčastnil Prvého celoštátneho zjazdu katolíkov Československej republiky a v rámci programu navštívil aj Slovensko, konkrétne Bratislavu (a Devín), Piešťany a Nitru. Československo urobilo na kardinála veľký dojem, keďže po svojej návšteve ho mal dokonca nazvať svojim druhým domovom. V Československu sa stavil aj v roku 1938 po ceste z Budapešti.

[vľavo|náhľad|[Serge Ivanoff, *Kardinál Verdier na smrteľnej posteli*, Paríž, 1940.]]
Už za čias druhej česko-slovenskej republiky významne podporoval česko-slovenských utečencov z odstúpeného pohraničia, v prospech ktorých vyčlenil sumu stotisíc frankov. Vyzýval tiež veriacich svojej diecézy, aby sa zúčastnili pomocnej akcie, ktorá mala pomôcť Čechom a Slovákom vysťahovaným z ich krajiny. Po vypuknutí druhej svetovej vojny podporoval Spojencov proti Nemecku. Po zavraždení českých študentov a Mareka Frauwirtha za nich 2. decembra 1939 v diecéznom kostole v Paríži na Rue de Sévres odslúžil bohoslužbu. Panychídy sa zúčastnil celý Československý národný výbor a množstvo hostí a francúzskych študentov.

V roku 1939 sa zúčastnil konkláve, ktoré zvolilo za pápeža Eugenia Pacelliho (Pia XII.). Zomrel v apríli 1940.

## Referencie

## Ďalšia literatúra
* 
*  (opis návštevy Slovenska v roku 1938)

## Iné projekty

Kategória:Arcibiskupi Parížskej arcidiecézy
Kategória:Francúzski kardináli
Kategória:Francúzski teológovia
Kategória:Francúzski spisovatelia
Kategória:Katolícki teológovia 20. storočia
Kategória:Držitelia čestných doktorátov Karlovej univerzity
Kategória:Nositelia Radu bieleho leva
Malý Brunov

**Malý Brunov** je krátky vodný tok v Nízkych Tatrách na území okresu Poprad. Je to ľavostranný prítok Čierneho Váhu s dĺžkou približne 2,2 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení vo východnej časti Nízkych Tatier, v geomorfologickom podcelku Kráľovohoľské Tatry a ich časti Kráľova hoľa, na severozápadných svahoch Kráľovej hole (), v nadmorskej výške približne 

Pramení v oblasti hornej hranice lesa, na okraji horskej lúky nazývanej Lapinová. Od prameňa tečie severným až severovýchodným smerom, dolinkou popod východne ležiaci vrch Prašivok (). Z jeho juhozápadných svahov priberá menší pravostranný prítok a pokračuje severným smerom popod sedlo Záturňa. Tu sa opäť stáča na severovýchod, obtekajúc úpätie Prašivka a vteká do hornej časti Čiernovážskej doliny, kde sa v nadmorskej výške cca  vlieva ľavostranne do Čierneho Váhu.

Potok pramení a preteká iba územím obce Liptovská Teplička v okrese Poprad v Prešovskom kraji.

## Referencie

## Pozri aj
* Kráľova hoľa (geomorfologická časť) 
* Kráľovohoľské Tatry
* Národný park Nízke Tatry

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Poprad
Pevnosť St. Elmo

náhľad|Pevnosť St. Elmo, Valletta, Malta
**Pevnosť St. Elmo** (maltsky *Il-Forti Sant Iermu*) je bastionová pevnosť vo Vallette na ostrove Malta, ktorá bola prvýkrát vybudovaná v roku 1551, aby chránila vjazd do prístavu na ostrove. Pomenovaná je po sv. Erazmovi z Formie (tiež *Ermo, Erlo, Elmo*), biskupa mučeníka, ktorý je okrem iného patrónom námorníkov. Známa je predovšetkým z Veľkého obliehania Malty v roku 1565.

## Referencie

## Iné projekty

Kategória:Architektúra z 1551
Kategória:Stavby na Malte
Kategória:Pevnosti
Kategória:Rád maltézskych rytierov
Kamzičník podlhovastolistý

**Kamzičník podlhovastolistý** (iný názov: kamzičník uhorský, ) je druh trvácej byliny rodu kamzičník, z čeľade astrovité (*Asteraceae*). Prirodzeným areálom jeho výskytu je stredná a juhovýchodná Európa až Ukrajina.

## Opis
Kamzičník podlhovastolistý je trváca bylina s hľuzovito zhrubnutým podzemkom, so šticou jemných chlpov. Byľ je priama, jednoduchá, riedko listnatá, vysoká 50 až 100 cm, žliazkato páperistá až žliazkato chlpatá.

Všetky listy sú páperisté až krátko chlpaté. Prízemné listy sú podlhovasté až úzko elipsovité, dlhé 20 až 50 mm, zúžené do listovej stopky, celistvookrajové. Dolné byľové listy sú krátko stopkaté, horné sú podlhovasto vajcovité, zo zaokrúhlenou až srdcovitou bázou sediace, najvyššie sú kopijovité.

Úbory sú jednotlivé, stopkaté, s priemerom 40 až 50 mm. Zriedkavo v pazuchách listov v hornej polovici byle môžu vyrastať aj ďalší jeden až dva úbory. Jazykovité kvety sú žlté, trocha dlhšie ako zákrov, rúrkovité kvety sú oranžovožlté. Zákrovné listene sú čiarkovité, brvito chlpaté, dlhé 15 až 20 mm.

Plodmi sú nažky, ktoré sú u jazykovitých kvetov bez chocholca.

## Rozšírenie
Areál rozšírenia kamzičníka podlhovastolistého zahŕňa mierne oblasti strednej a juhovýchodnej Európy až po Ukrajinu. Na Slovensku sa v súčasnosti vyskytuje v pohorí Burda pri Kamenici nad Hronom, v okolí Plášťoviec a Poltára a na Belianskych kopcoch pri Kamennom Moste.

## Ekológia
Kamzičník podlhovastolistý sa vyskytuje zväčša na andezitoch, menej na sprašiach a mimo Slovenska aj na vápencoch a dolomitoch. Je to čiastočne tieňomilný druh pahorkatín, rastúci vo vnútri svetlých lesov, na okrajoch lesostepí a na trávnatých miestach. Rozmnožuje sa generatívne nažkami, alebo vegetatívne podzemkovými hľuzami. Vytvára polykormóny (trsy), ktoré majú v čase kvitnutia zvyčajne viac kvitnúcich bylí. Kvitne od mája do júna.

Kamzičník podlhovastolistý je u nás považovaný za ohrozený druh a je chránený zákonom.

## Referencie

## Iné projekty

## Externé odkazy
* Fotky Doronicum hungaricum – iNaturalist

Kategória:Flóra na Slovensku
Kategória:Ohrozené druhy
podlhovastolistý
Kategória:Rastliny so žltými kvetmi
Pevnosť St. Angelo

náhľad|Pevnosť St. Angelo, Malta
**Pevnosť St. Angelo** (maltsky *Forti Sant'Anġlu* alebo *Fortizza Sant'Anġlu*) je bastiónová pevnosť na kopci mesta Birgu na ostrove Malta. Kľúčovú úlohu spoločne s pevnosťou St. Elmo a pevnosťou St. Michael zohrala počas Veľkého obliehania Malty v roku 1565.

Prvá písomná zmienka o pevnosti *Castrum Maris* (v preklade *Hrad pri mori*) sa objavuje v 40. rokoch 13. storočia. Ďalšia zmienka o hrade je z druhej polovice 13. storočia, keď posádku pevnosti tvorilo 150 mužov s niekoľkými zbraňami. V roku 1274 mala už dve kaplnky, ktoré sú tam dodnes.

Po príchode na Maltu v roku 1530 ju Johaniti premenovali na Pevnosť St. Angelo a urobili z nej svoje sídlo. Rytieri budovu značne zmenili a postavili sériu delostreleckých platforiem, ktoré znamenali zavedenie bastiónového obranného systému na ostrove.

V roku 1689 vojenský inžinier Carlos Grunenbergh premenil pevnosť na impozantné pobrežné dielo, ktoré zahŕňalo štyri delové plošiny, v ktorých bolo možné umiestniť približne päťdesiat kanónov. Pevnosť ako celý ostrov patrili Maltézskemu rádu od roku 1530 až do obsadenia ostrova Napoleonom Bonaparte v roku 1798. V roku 1906 tu Stredomorská flotila kráľovského námorníctva umiestnila veliteľské centrum, pevnosť ako pobrežná základňa bola v roku 1912 premenovaná na *HMS Egmont* a v roku 1933 na *HMS St. Angelo*.

Parlament Maltskej republiky 13. marca 2001 ratifikoval dohodu z roku 1998 medzi maltskou vládou a Zvrchovaným vojenským Maltézskym rádom, podľa ktorej bude Rád využívať časť Pevnosti St. Angelo na obdobie 99 rokov ako svoje exteritoriálne územie.

## Referencie

## Iné projekty

Kategória:Stavby na Malte
Kategória:Pevnosti
Kategória:Architektúra z 1691
Kategória:Rád maltézskych rytierov
Veľká cena Španielska 2024

**Veľká cena Španielska 2024** (angl. **Formula 1 Aramco Gran Premio de España 2024**), ktorá sa uskutočnila 23. júna 2024 na pretekárskom okruhu Circuit de Catalunya pri obci Montmeló v Španielsku. Preteky boli desiatimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 22. júna 2024 v 16:00 miestneho času (UTC+2).

**Poznámky:**
* – Sergio Pérez dostal penalizáciu 3 miest na štarte za to, že v minulých pretekoch (VC Kanady) pokračoval v jazde po trati aj potom, čo bol jeho monopost vážne poškodený.
* – Alexander Albon sa kvalifikoval ako 19., ale musel odštartovať z pit lane, pretože na jeho monoposte došlo k úpravám pohonnej jednotky pod parc fermé.
* – Logan Sargeant dostal penalizáciu 3 miest na štarte za zdržanie Lance Strolla v 1. časti kvalifikácie. O jednu pozíciu si ale polepšil, pretože Albon štartoval z pit lane.
## Preteky
Preteky sa uskutočnili 23. júna 2024 v 15:00 miestneho času (UTC+2).

**Poznámky:**
* – Nico Hülkenberg a Yuki Tsunoda obrdžali penalizáciu 5 sekúnd za prekročenú rýchlosť v pit lane. Ich finálna pozícia, ale nebola ovplyvnená.
## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

Kategória:Formula 1 v roku 2024
2024
Kategória:2024 v Španielsku
Kleimachos

[náhľad|Atická [čiernofigúrová keramika|čiernofigúrová hydria detail na nádobe zobrazuje bojovú scénu, hrnčiar: Kleimachos, cca 560 – 550 pred Kr., Louvre E 735, Paríž ]]
**Kleimachos** () bol atický hrnčiar, činný v  6. storočí pred Kr.
 
Svedectvom tvorby tohto aténskeho hrnčiara je jeho signatúra na fragmente (Eleusis, Archaeological Museum 280) pochádzajúcom z hornej časti čiernofigúrovej vázy (možno lutroforos – amfora, na okraji má výstupok na veko) so zobrazením dvoch mužských a dvoch ženských postáv, ktorá bola votívnym darom vo svätyni bohyne Demeter v Eleusine.
 

::- text v starogréčtine  
 
Ukazovacie zámeno *keinos* sa vzťahuje na práve neprítomného človeka. Kleimachos tu nie je, je inde, „ďaleko“ (*ekei*), vo chvíli, keď sa číta jeho nápis, on už tam nie je.
 
Hrnčiarovi Kleimachovi sa pripisuje aj čiernofigúrová hydria vystavená v parížskom Louvre (Louvre E 735), datovaná do polovice 6. stor. pred Kr., na ktorej je zobrazená vojnová loď s veslami (na ramene vázy) a bojová scéna. 

## Referencie

## Iné projekty

Kategória:Hrnčiari starovekého Grécka
Pevnosť St. Michael

náhľad|Pevnosť St. Michael pred rokom 1921
náhľad|Pevnosť St. Michael v roku 2022 po čiastočnej obnove
**Pevnosť St. Michael** (maltsky *Forti San Mikiel*) bola malá pevnosť v západnej časti mesta Senglea na Malte. Bola postavená v roku 1552 a zohrala významnú úlohu pri Veľkom obliehaní Malty v roku 1565. Po obliehaní bola prestavaná na **St. Michael Cavalier** (maltsky *Kavallier ta' San Mikiel*), dokončená bola v roku 1581.

Pevnosť bola z veľkej časti zbúraná pri prístavbe areálu lodenice koncom 19. storočia a výstavbe novej základnej školy v 20. rokoch 20. storočia. Zvyšok bol ťažko poškodený leteckým bombardovaním počas obliehania Malty počas Druhej svetovej vojny. Po vojne boli ruiny rozobraté a miesto premenené na verejnú záhradu. Impozantné bašty pevnosti smerujúce k moru však zostali.

V apríli 2020 maltská spoločnosť *Grand Harbour Regeneration Corporation* iniciovala práce v meste Senglea na regeneráciu západnej časti mesta, kde sa nachádzajú zvyšky pevnosti. Tieto práce spočívali najmä v obnove a skrášlení existujúcich múrov objektu, ktoré boli v niektorých častiach v havarijnom a nebezpečnom stave.

Projekt bol rozdelený do dvoch fáz; prvá fáza zahŕňala obnovu a skrášlenie brán do mesta, obnovu veže s hodinami a strážnej veže. Tieto práce zahŕňali obnovu 4 500 m² opevnenia, pričom poškodené kamenné prvky sa opravili alebo vymenili v závislosti od ich stavu. Druhou fázou bola regenerácia námestia Piazza Giorgio Mitrovich, ktoré sa zregenerovalo na otvorený priestor.

## Referencie

## Iné projekty

Kategória:Stavby na Malte
Kategória:Pevnosti
Kategória:Architektúra z 1581
Kategória:Rád maltézskych rytierov
Gottwaldovský kraj

**Gottwaldovský kraj** bol správny celok v Česko-Slovensku, ktorý existoval v rokoch 1948 – 1960. Jeho centrom bolo mesto Gottwaldov a kraj mal rozlohu 5&nbsp;106 km². Od súčasného Zlínskeho kraja, zriadeného v roku 2000, sa líšil najmä tím, že jeho súčasťou bol aj okres Hodonín.

## Historický vývoj
Gottwaldovský kraj vznikol na východe Moravy 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949.

Dňa 1. júla 1960 bol na základe zákona o územnom členení štátu kraj zrušený a jeho územie rozdelené medzi Juhomoravský a Severomoravský kraj. V súčasnej dobe je územie niekdajšieho Gottwaldovského kraja rozdelené medzi Juhomoravský (okolie Hodonína, Kyjov a Veselí nad Moravou), Zlínsky (väčšina územia) a Olomoucký kraj (niekoľko obcí v okrese Přerov).

## Geografia
Na severe susedil s krajom Ostravským, na severozápade s krajom Olomouckým, na juhozápade a juhu s krajom Brnianskym, na juhovýchode so slovenským Bratislavským krajom a na severovýchode so Žilinským krajom.

## Administratívne členenie
Kraj sa členil na 11 okresov: Gottwaldov (Zlín), Hodonín, Holešov, Kroměříž, Kyjov, Uherské Hradiště, Uherský Brod, Valašské Klobouky, Valašské Meziříčí, Veselí nad Moravou a Vsetín.

## Referencie


## Literatúra
*  

## Pozri aj
* Česko-Slovensko v rokoch 1948 až 1989
* Zlínsky kraj

## Zdroj
* 

Kategória:Kraje v Česku (1948 – 1960)
Angelo de Mojana di Cologna

Fra' **Angelo de Mojana di Cologna** (* 13. augusta 1905, Miláno – † 18. januára 1988, Rím) bol taliansky šľachtic a 77. veľmajster Zvrchovaného vojenského maltézskeho rádu (19621988).

Angelo De Mojana bol 7. decembra 1940 prijatý do Rádu ako ako Rytier cti a poslušnosti (angl. *Knight of Honour and Obedience*). Dočasné sľuby ako Rytier spravodlivosti (angl. *Knight of Justice*) zložil 28. marca 1950 a trvalé rehoľné sľuby 1. apríla 1957. V 50. rokoch 20. storočia bol De Mojana hlavným právnym poradcom Maltézskeho rádu pri jeho rokovaniach s Kongregáciou pre biskupov a rehoľníkov.

Za veľmajstra bol zvolený 8. mája 1962. Ukončilo sa tým 11-ročné obdobie neistoty vo vzťahu k Svätej stolici, keď po smrti veľmajstra Ludovica Chigi Albani della Rovere pápež Pius XII. zakázal voľbu nového veľmajstra. Rád bol riadený dočasnými poručíkmi a komisiou kardinálov, kým pápež Ján XXIII. v roku 1961 neschválil novú ústavnú chartu.

Za Mojanovej vlády Rád dramaticky rozšíril svoju členskú základňu spolu s počtom národných asociácií a štátov, s ktorými má diplomatické vzťahy. V roku 1987 pri príležitosti 25. výročia zvolenia za veľmajstra mu pápež Ján Pavol II. udelil Najvyšší rád Kristov, čo je najvyššie vatikánske vyznamenanie. Po jeho smrti začiatkom roku 1988 Rád zvolil za veľmajstra  Fra´ Andrewa Bertieho.

## Referencie

## Pozri aj
* Maltézsky rád
* Zoznam veľmajstrov Rádu maltézskych rytierov

## Iné projekty

Kategória:Veľmajstri Rádu maltézskych rytierov
Kategória:Talianski šľachtici
Kategória:Osobnosti z Milána
Kategória:Maltézski rytieri
Antonín Václavík

**Antonín Václavík** môže byť:
* český etnograf, múzejník a univerzitný profesor, pozri Antonín Václavík (etnograf)
* český literárny vedec, dekan Filozofickej fakulty Olomouckej univerzity a politik, pozri Antonín Václavík (politik)

Václavík, Antonín
Karel Chotek

**Karel Chotek** môže byť:
* český etnograf, pozri Karel Chotek (etnograf)
* český šľachtic, posledný najvyšší purkgróf Českého kráľovstva, pozri Karel Chotek (purkgróf)

Chotek, Karel
Maar Jelšovec

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 19.588346, 48.280432 ]
      }
    }
  ]
}

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 19.581624, 48.282584 ]
      }
    }
  ]
}

**Maar pri Jelšovci** je neaktívny maar freatomagmatického pôvodu pliocénneho veku. Nachádza sa pri obci Jelšovec 7 km JZ od Lučenca. Tvorí nevýraznú morfologickú eleváciu s plochým vrcholom.

## Geológia
Maarová štruktúra pri Jelšovci má eliptický tvar s dlhšou osou 1700 m a s kratšou 1500 m. Jeho vulkanický pôvod prezrádza lapilový tuf obnažený na SV okraji, ktoré sú zvyšky maarového ringu - valu.

Je súčasťou podrečanskej bazaltovej formácie pliocénneho veku. Obklopujú ho horniny plachtinských vrstiev šalgotarjánskeho súvrstvia (veku otnang). Severný tufový val lečí na bukovinskom súvrství (egenburg).

Maar je vyplnený diatomitom a diatomitickým ílom, čo slúži ako dôkaz existencie maarového jazera.

Sopečné horniny boli v minulosti ťažené, v blízkosti maaru sa nachádza niekoľko lomov.

## Referencie

Kategória:Geologické lokality na Slovensku
Kategória:Jelšovec (obec)
Joseph Herscher

**Joseph Herscher** (* 14. január 1985, New York) je americký youtuber známy pre svoj kanál **Joseph's Machines**. Herscher je kinetický umelec, ktorý sa špecializuje na výrobu komických strojov na reťazové reakcie.

## Životopis
Herscher sa narodil v New Yorku, vyrastal v Aucklande na Novom Zélande a potom sa presťahoval späť do New Yorku, kde pokračoval vo vytváraní svojich excentrických strojov. Joseph vytvoril a v roku 2015 hral v komediálnom webovom seriáli *Jiwi's Machines*. V júli 2019 spustil nový webový seriál *What's Your Problem?*, vytvorený spolu s Gemmou Gracewood a vyrobený spoločnosťou Augusto Entertainment. Od júna 2021 žije Herscher v Londýne.

## Filmografia
* 2015: *Jiwi's Machines*
* 2019: *What's Your Problem?*

## Referencie

## Externé odkazy
* Oficiálny web
* 

## Zdroj

Kategória:Youtuberi USA
Kategória:LGBT osobnosti USA
Kategória:Osobnosti z New Yorku
Ľubomír Kolár

**Ľubomír Kolár** (* 1959, Trnava† 14. júl 2023) bol slovenský insitný maliarsklomaliar prevažne ľudovej tematiky. Nadväzoval na tvorbu Ferdinanda a Alexandra Salzmannovcov.

## Život
Narodil sa v roku 1959 v Trnave, no vyrastal v Pate, kde v minulosti existovala silná tradícia sklomaľby reprezentovaná Ferdinandom Salzmannom a jeho synom Alexandrom Salzmannom. Práve na ich tvorbu Kolár nadviazal. K technike sklomaľby sa dostal ako samouk. Od roku 1995 spolupracoval s Ústredím ľudovej umeleckej výroby. Býval v Seredi a v Bratislave. Bol ženatý a mal dcéru. Zomrel 14. júla 2023. Pochovaný bol v Pate. 

18. augusta 2024 mu bolo posmrtne udelené čestné občianstvo obce Pata.

## Dielo
Kolár často zobrazoval ľudové motívy: osobitne slovenské tradície, život na vidieku či striedanie ročných období. Maľoval aj sakrálne a bosorácke motívy. *„V jeho podmaľbách silno rezonuje zobrazenie sveta plného pokoja a každodennej radosti zo života.“* Významným rozpoznávacím prvkom Kolárových diel je plnosť obrazu a pestrosť farieb. Svoju tvorbu prezentoval na viacerých výstavách: *Maľovaný svet Ľubomíra Kolára* (Sereď, 2015), *Maľovaný svet Ľubomíra Kolára v Balneologickom múzeu v Piešťanoch* (2016) a *Vianoce na skle maľované* (Trnava, 2017). Jeho diela sa nachádzajú v zbierkach domácich i zahraničných zberateľov, vrátane múzeí.

## Referencie

## Externé odkazy
* fotografie z výstavy Maľovaný svet Ľubomíra Kolára v Seredi (Seredské novinky)
* reportáž z výstavy Maľovaný svet Ľubomíra Kolára v Pezinku

Kategória:Slovenskí maliari
Kategória:Osobnosti z Trnavy
Raymond du Puy

Blahoslavený **Raymond du Puy** (známy tiež ako *Raymond Dupuis*, * okolo 1083† okolo 1160) bol francúzskym rytierom z Dauphiné a druhým predstaveným Rádu rytierov Špitála svätého Jána z Jeruzalema (*dnes* Maltézsky rád) – od roku 1121 do roku 1160. Bol nástupcom zakladateľa rádu blahoslaveného Gérarda.

Raymond du Puy bol autorom *Pravidiel Rádu sv. Jána z Jeruzalema*, ktoré sú považované za prvú ústavu Rádu. Rozdelil členstvo rádu na duchovných, vojenských a slúžiacich bratov a založil prvú významnú nemocničnú ošetrovňu pri bazilike Božieho hrobu v Jeruzaleme. Bol prítomný pri dobytí Askalonu v roku 1153.

Presný dátum jeho smrti nie je známy. Naposledy sa spomína, že 25. októbra 1158 vo Verone rokoval s cisárom Fridrichom Barbarossom o rádových výsadách v jeho krajinách. Preukázateľne bol mŕtvy 29. novembra 1160, keď bol ako nový veľmajster spomenutý jeho nástupca Auger de Balben.

V kalendári Maltézskeho rádu je pamiatka blahoslaveného Raymonda du Puy stanovená na 19. novembra, keď sa slávi aj sviatok Všetkých svätých Maltézskeho rádu.

## Referencie

## Pozri aj
* Maltézsky rád
* Zoznam veľmajstrov Rádu maltézskych rytierov
* Blahoslavení a svätí Maltézskeho rádu

## Iné projekty

Kategória:Narodenia v 80. rokoch 11. storočia
Kategória:Úmrtia v 1160
Kategória:Maltézski rytieri
Kategória:Veľmajstri Rádu maltézskych rytierov
Kategória:Francúzski katolícki blahoslavení
Kategória:Blahoslavení a svätí Maltézskeho rádu
CTM

**CTM** môže byť:
* francúzske laboratóriá v Gennevilliers určené na spracovanie filmu, pozri CTM (filmové laboratórium)
* skratka:
** Compagnie de transports au Maroc (marocká spoločnosť so sídlom v Casablance)
** Confederación de Trabajadores de México (konfederácia odborových zväzov v Mexiku)
Kamzičník východný

**Kamzičník východný** () je druh trvácej byliny rodu kamzičník, z čeľade astrovité (*Asteraceae*). Pôvodný je v juhovýchodnej Európe.

## Opis
Kamzičník východný je trváca bylina so šupinatým podzemkom na konci zhrubnutým. Byľ je v dolnej časti husto listnatá, celá rastlina je krátko chlpatá a žliazkatá, vysoká je 15 až 60 cm.

Prízemné listy sú stopkaté, stopka je krídlatá, dlhá do 15 cm. Čepeľ je široko vajcovitá, na báze hlboko srdcovitá, na okraji plytko vrúbkovaná, na vrchole končistá, po oboch stranách holá alebo riedko chlpatá. Dolné byľové listy sú stopkaté, stopka je uškatá, čepeľ často väčšia ako čepeľ stredných listov. Horné listy sú objímavé.

Úbory sú jednotlivé alebo po dva (najviac štyri), s priemerom 40 až 60 mm. Lúče žltých jazykovitých kvetov sú dlhé 25 až 30 mm, približne dvakrát dlhšie ako zákrovné listene. Zákrovné listene sú úzko kopijovité, na okraji žliazkaté a brvité, dlhé 15 až 20 mm.

Plodmi sú valcovité nažky, ktoré sú väčšinou husto chlpaté. Nažky z jazykovitých kvetov sú hnedé a bez chocholca.

## Rozšírenie
Kamzičník východný je pôvodný v juhovýchodnej Európe od juhu Apeninského polostrova cez Balkán, Krym po západný Kaukaz. Rastie v lesoch, na lúkach, skalnatých miestach a v tienistých roklinách od pobrežia až do výšky nad 2 000 m n. m. Na Slovensku je to málo pestovaný druh a jeho splanievanie zatiaľ nebolo zaznamenané.

## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Trvalé rastliny
východný
Kategória:Rastliny so žltými kvetmi